stanford-oval/wikipedia huggingface dataset:
אבן זפת
מאפיינים

מקורה של אבן הזפת במאגמה בהרכב גרניטי וריוליטי – הרכב היוצר גם אובסידיאן, ועל כן הסלע דומה לאובסידיאן בכמה מתכונותיו: צבע – בעיקר שחור או גוונים כהים של חום, אמורפיות נטולת מבנה גבישי עם נוכחות של גרעיני התגבשות מיקרוסקופיים ופנוקריסטים, שבירה קונכייתית, פסי זרימה, נטייה מִיוּם והמרה והיווצרות ליתופיזות וספרוליטים.
עם זאת, אבן הזפת נבדלת מאובסידיאן בשתי תכונות מזהות:
תכולת מים – אבן הזפת מכילה יותר מ-5% מים בהרכבה, לעומת תכולת מים נמוכה מאוד באובסידיאן – 0.1%–0.3%.
ברק – בעוד לאובסידיאן ברק זכוכי אופייני, הברק של אבן הזפת עמום ודומה לזה של שרף.
שימושים

בדומה לאובסידיאן, גם באבן הזפת נעשה שימוש בסחר חליפין וליצירת כלי אבן מסוגים שונים.
באתרים ארכאולוגיים מתקופת האבן – בעיקר הנאוליתית – נמצאו כלים עשויים מאבן זפת. צבעם של רבים מהם התבטא בגוונים בהירים של אפור, ירוק וחום – כנראה בשל בליה או חשיפה לחוֹם.
ראו גם

גאולוגיה - מונחים
התפרצות געשית
מיום מינרלי
הערות שוליים

↑  אבן זפת על פי שיטת המיון של המכון הגאולוגי הבריטי, עמ' 21
↑  גאולוגיה של האי אג
↑  Volcanic Plugs of the United Kingdom, ISBN 1158088019
↑  אבן זפת – מאפיינים, היווצרות ותפוצה, עמ' 12
↑  מיום – הידרציה, ספיחת מים
↑  המרה (alteration) – שינוי כימי של סלע בנוכחות נוזלים חמים
↑  אבן זפת – מאפיינים, היווצרות ותפוצה, עמ' 6
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |
ZDF

| --- | --- |

 פרטי הערוץ
 מדינה:  גרמניה 
 תאריך השקה:  1 באפריל 1963 
 משרד ראשי:  מיינץ 
 www.zdf.de
 
(2DF, ZDF) Zweites Deutsches Fernsehen (מילולית: "הערוץ השני של הטלוויזיה הגרמנית") הוא ערוץ טלוויזיה גרמני בשידור ציבורי ללא מטרות רווח הממומן באמצעות אגרת טלוויזיה ותשדירי שירות. משרדי הנהלת הערוץ נמצאים בעיר מיינץ. בין תוכניות הדגל שלו, תוכנית האקטואליה heute ("היום") המשודרת מאז הקמת הערוץ 1963 והשעשועון Wetten, dass..? ששודר בין 1981 ל-2014. הערוץ משודר דרך אנטנות UHF וכן בכבלים ובלוויין ושייך לקונסורציום ARD.
היסטוריה

כבר ב-1959 קבעה ממשלת מערב-גרמניה שיש להקים ערוץ טלוויזיה יתחרה בערוץ הטלוויזיה היחיד באותה עת, Das Erste של רשות ARD. כך העניק קונראד אדנאואר ב-1960 רישיון הפעלה לחברת Freies Fernsehen Gesellschaft ("חברת הטלוויזיה החופשית") במטרה שזו תיצור ערוץ טלוויזיה מתחרה ועצמאי. במקביל סיפקה הממשלה תשתית UHF לשידורים בכיסוי ארצי.
החברה החלה לשדר מפרנקפורט ב-1 באפריל 1963. ב-1967 שידרה לראשונה בצבע. ב-1974 העבירה את מרכז פעילותה למיינץ. החל מ-1996 הערוץ משדר 24 שעות ברציפות.
ערוצי-בת ושיתופי פעולה

לערוץ שני ערוצים המשודרים בכבלים, בלוויין ובאינטרנט: ZDFneo (מיועד לבני 18–45, קהל צעיר יותר מחתך הגיל האופייני של ZDF) ו- ZDFinfo (לסרטים תיעודיים).
הערוץ מייצר שיתופי פעולה עם רשתות השידור 3sat, Arte ו-Phoenix.
SimCity (משחק מחשב, 2013)

| --- | --- |

עטיפת המהדורה המוגבלת
 כללי
 תאריך הוצאה:  Windows  5 במרץ 2013 (צפון אמריקה) 8 במרץ 2013 (אירופה)  OS X אוגוסט 2013
 סוגה:  משחקי בניית ערים
 פיתוח:  Maxis
 הוצאה לאור:  Electronic Arts 
 ארץ מקור:  ארצות הברית 
 שפות:  אנגלית 
 הפצה:  Electronic Arts
 סדרה:  סים סיטי (סדרת משחקים)
 דרישות תוכנה
 מנוע משחק:  GlassBox
 מצבי משחק:  שחקן יחיד, מרובה-משתתפים.
 פלטפורמות:  OS X, Microsoft Windows
 המשחק הקודם:  SimCity Societies
 www.simcity.com
 
סים סיטי (באנגלית: SimCity) הוא משחק מחשב מסוג סימולציה בו השחקן מנהל עיר. המשחק פותח על ידי Maxis, חברה בת של Electronic Arts. זוהי הגרסה השישית של סדרת SimCity. המשחק יצא לראשונה ב-5 במרץ 2013 ל Microsoft Windows,
ול-OS X המשחק יצא באוגוסט 2013.
משחקיות

יחד עם רבים מהשינויים סים סיטי כולל את מנוע ה-GlassBox שאמור להעצים את רמת הסימולציה במשחק. בניגוד למשחקים קודמים בסדרה, במשחק הזה יהיו כבישים מעוקלים ואזורי תכנון ובנייה שיכולים להתאים לסוגי דרכים שונות. סוגי האזורים יכללו מגורים, מסחר ותעשייה. הצפיפות תהיה מונעת על ידי סוגי הכבישים ותנועה כללית סביב אזורים אלה. הערים במחוז מחוברות זו לזו באמצעות רשתות אזוריות כגון כבישים, מסילות ברזל, ותעלות מים.
משחקיות > מצב Multiplayer

גרסה זו של סים סיטי היא הראשונה עם מצב משחק מקוון מלא. מהדורת הרשת של Maxis, מאפשרת לאזורים לאכלס ערים מרובות משחקנים שונים. סים סיטי ידרוש מהשחקנים להיות מחוברים לשירות EA's Origin כדי לשחק את המשחק.
החיבור הוא סינכרוני, לכן הפרעות רשת קצרות לא יפסיקו את המשחק.
שיתוף פעולה - הערים באזור יכולות לעבוד יחד כדי לבנות "עבודות גדולות". ערים שונות יכולות גם להחליף משאבים שונים ביניהן כגון כוחות משטרה או נפט.
משחקיות > מבנים

בסים סיטי ישנם שלושה סוגים עיקריים של מבנים: מגורים, עסקיים ותעשייתיים. את אלה בונים באמצעות פיתוח אזורים מתאימים והם נבנים באופן אוטומטי. בניגוד למשחקים קודמים בסדרה לא תהיה חלוקה לסוגי מבנים (נמוך, בינוני וגבוה) אלא המבנים ישתנו בהתאם לסוגי הכבישים. חוץ מאלה, ניתן לבנות מבנים יותר גדולים, כגון מפעלים ומגדלים. המבנים בסים סיטי יוכלו לצרף לעצמם הרחבות שונות, כגון חניון נוסף לתחנת כיבוי אש שיספק מקום לכבאיות נוספות להגנה מוגברת. התוספות למבנים ניתנות להוספה מכל מקום וכיוון של המבנה שהמשתמש חפץ בו, בניגוד למשחקים הקודמים.
משחקיות > התמחויות

שחקנים יכולים להתמחות בתעשיות מסוימות, כגון ייצור, תיירות, חינוך, או אחרים. לכל אחת מהן יש מראה ייחודי, התנהגות סימולציה, ואסטרטגיות כלכליות. לשחקנים יש את האפשרות להתמחות מוגברת בתחום אחד או לבנות התמחויות מרובות בכל עיר.
משחקיות > כלכלת העולם

המשחק כולל כלכלה עולמית מדומה. המחירים של המשאבים העיקריים כמו נפט או מזון ישתנו בהתאם להיצע והביקוש של עולם המשחק.
תאריך הוצאה

ב-24 באוקטובר 2012 הודיעה חברת EA, שסים סיטי יהיה זמין בצפון אמריקה ב-5 במרץ 2013. הוא יהיה זמין בחנויות ולהורדה באינטרנט. המשחק זמין באירופה החל מ-8 במרץ ובאוסטרליה החל מ-7 במרץ. בטא סגור הוכרז ב-14 אוגוסט 2012, על ידי הרשמה באתר הרשמי.
סטים וחבילות הרחבה

חבילת "הרחבה ערים של מחר" (Cities Of Tomorrow) היא חבילת ההרחבה היחידה במשחק, שמוסיפה אפשרות לבניית גורדי שחקים מיוחדים, זימון אסון חדש, בניית מערכת תחבורה בעזרת כלי תחבורה מיוחדים וכולל גם שתי התמחויות חדשות. נמכר לבדו במחיר של 30 אירו, או ברכישת החבילה ביחד עם סים סיטי במחיר של 60 אירו.
סט פארק שעשועים (Amusement Park) מאפשר בניית לונה-פארק כאטרקציה תיירותית, חלק אחר חלק כרצון ראש העיר. נמכר לבד במחיר של 10 אירו.
פרסים

ב-E3 2012, ביוני 2012, סים סיטי זכתה ב 8 פרסים מבין 24 מועמדויות.
ב-23 באוגוסט 2012, סים סיטי זכתה בפרס של Gamescom "משחק המחשב הטוב ביותר". Gamescom תארו, משחק וידאו כבעל "גרפיקה מדהימה".
ראו גם

סים סיטי (סדרת משחקים)
הערות שוליים

↑  Electronic Arts, SimCity™ Video Games - Official EA Site, Electronic Arts Inc., ‏2016-10-19 (באנגלית)
| --- | --- |
בקרת זהויות :  MusicBrainz release group: 059798ae-e60f-4b82-82b4-1b8e0275ab4b  MusicBrainz work: 20fb13bc-0753-4dd1-a93b-c255ebd040eb
אביליאנה

| --- | --- |
סמל אביליאנהסמל אביליאנה

 מדינה:  איטליה איטליה
 מחוז:  פיימונטה פיימונטה
 שפה רשמית:  איטלקית 
 שטח:  23.22 קמ"ר
 גובה:  383 מטרים
 אוכלוסייה:  ‏
  ‑ בעיר:  12,370 (1 בינואר 2023)
 קואורדינטות:  45°04′41″N 7°23′54″E﻿ / ﻿45.077944°N 7.39839°E﻿ / 45.077944; 7.39839 
 אזור זמן:  UTC +1
 http://www.comune.avigliana.to.it/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןאביליאנה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןאביליאנה(למפת פיימונטה רגילה) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגוריאביליאנה(למפת פיימונטה מוגדלת) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגוריאביליאנה  he tabBackground:;tabBorder:#aaa;defaultTab:0;
 
אביליאנה (באיטלקית: Avigliana) היא עיר בעלת 12,480 תושבים (נכון ל-1 בינואר 2017) הנמצאת במחוז פיימונטה, במרחק של כעשרים קילומטרים ממערב לטורינו, איטליה. כבר בימי הביניים הייתה לעיר חשיבות רבה, כאשר מלכים רבים לחמו על השליטה בטירת אביליאנה, החולשת על העיר.
היסטוריה

שרידי היישוב הראשונים שנמצאו באביליאנה הם מהתקופה הנאוליתית, בעקבות חשיפת שרידי מתחם מגורים בסוף המאה התשע עשרה בביצות ליד האגמים הצמודים לעיר כיום.
בשל מיקומה הגאוגרפי האסטרטגי של אביליאנה, במפגש של עמקי הצפון ופיימונטה עם האלפים, ועל אם הדרך בין צרפת לאיטליה, נבנתה בעיר בשנת 574 לספירה טירה על ידי המלך קלף (אנ'), מלך הלומברדים, שעלה לכס השלטון לאחר המלך אלבוין.
נזירים בנדיקטינים הקימו באביליאנה את מנזר נובלסה (אנ'), על מנת שישמש בית חולים עבור הצליינים המגיעים מצרפת לאחר חציית האלפים. פשיטות חוזרות ונשנות הובילו לחורבנה של העיר.
בשנת 1187 היינריך השישי הטיל מצור על אביליאנה, שגרם לנזק חמור הן לטירה והן לעיר. בהמשך, לאחר שירש את כתר הקיסרות של האימפריה הרומית הקדושה מאביו, עברו ערי צפון איטליה תחת ריבונותו, החליט לשקם ולבנות מחדש את טירת אביליאנה. ב-1953 כתוצאה מהמלחמות האיטלקיות הותקפה שוב העיר על ידי כוחות צרפתים.
בשנים 1946–1948 פעלה בעיר חוות הכשרה של השומר הצעיר, בשם בית הילדים אביליאנה, מסגרת הכשרה לילדים עקורים משארית הפליטה. בית שהו ילדים ניצולי שואה בדרכם לארץ ישראל במסגרת עליית הנוער.
אטרקציות וטבע

כיום, אביליאנה היא יעד תיירותי למרגלות הרי האלפים. בין האטרקציות הטבעיות בעיר, ראוי להזכיר שני אגמים קטנים: גראנדה ופיקולו, ואת ההמורנה. המורנה הוא אזור ביצתי סביב האגמים המהווה פארק הטבעי של העיר מאז 1980 ואת ביתם של מינים רבים של ציפורים כולל אנפות, ברכיות, ותרנגולים אנגליים.
אטרקציות וטבע > אנדרטאות ואתרים

כנסיית הגבורה של האגמים.
כנסיית סנט ג'ון.
כנסיית סנטה מריה מג'ורה (איט')
כנסיית פטרוס הקדוש של אדריכלות רומנסקית-גותית.
המגדל העגול של חומות העיר
פיאצת קונטה רוסו, הממוקמת במרכז הכיכר, שנבנתה במאה ה-14.
כלכלה ותעשייה

בשנת 1872 הקים אלפרד נובל מפעל גדול לייצור דינמיט באביליאנה. מפעל זה היה הגדול באירופה להפקות דינמיט בשנות הארבעים של המאה העשרים. המפעל המשיך לעבוד ולייצר חומרי נפץ ואבק שרפה גם בזמן מלחמת העולם השנייה עד לשנות השישים, ובמקביל לאחר המלחמה חלקו של המפעל הוסב לייצור צבעים.
נכון להיום, בשטח המפעל ישנן כמה פעילויות תעשייתיות, בפרט בייצור סירות שייט ונופש.
הכלכלה הוא התיירות הנמשכת על ידי הכפר מימי הביניים ואת הנוכחות של האגמים המשמשים כיעד לטיולים.
גלריית תמונות > אגם גראנדה אביליאנה, איטליה

מפה של העיר
כנסיית הגבורה של האגמים
אבייטגראסו

אבייטגראסו (במילאנזית: Biegrass, באיטלקית: Abbiategrasso בעבר נקראה אבייטה גראסו) היא קומונה ועיירה במטרופולין של מילאנו במחוז לומברדיה. היא ממוקמת בעמק הפו, כ-22 קילומטרים מערבית למילאנו.
גאוגרפיה

שטח העיר נכלל כולו בפארק הטבע של עמק הטיצ'ינו בלומברדיה. העיר מתרוממת על גבי שלוחה בעמק טיצ'ינו המחלקת את עמק הפו לעמק הפו העליון ועמק הפו התחתון. שטח העיר גובל בנהר הטיצ'ינו העובר ממערב לעיר, ונחצה על ידי שני יובליו: נוויליו גרנדה ונוויליו די ברקוארדו. למרות שאיננה מיושבת בצפיפות, זהו היישוב העירוני הגדול ביותר במטרופולין של מילאנו אחרי מילאנו עצמה.
היסטוריה

נראה שהיישוב היה קיים כבר מהתקופה הרומית. שמו מעיד על כך שהוא היה חלק משטח המכונה "עמק פורה". מסמך משנת 1304 מתייחס למקום בביטוי "Habiate qui dicitur Grasso", שהפך בהדרגה לשם Abbiategrasso. המקום קיבל מעמד של עיר בצו מלכותי ב-31 במרץ 1932.
אתרים מרכזיים

מצודת ויסקונטי (Castello Visconteo) - מצודה שנבנתה ב-1382 על ידי דוכס מילאנו הראשון, ג'אן גלאצו ויסקונטי, על בסיס מבצר שהיה קיים מהמאה ה-13. המצודה הורחבה על ידי בנו ויורשו, פיליפו מריה ויסקונטי אחרי שנת 1438. המצודה היא בצורת ריבוע ויש בה מגדל מבוצר בפינה הדרום-מזרחית. בחללים הפנימיים מצויים פרסקאות וציורי קיר בסגנון רנסאנסי. בחצר הפנימית יש פורטיקות.
כנסיית הבזיליקה החדשה של סנטה מריה (Basilica di Santa Maria Nuova) - נבנתה בשנת 1388 כדי לחגוג את הולדתו של בנו של ג'אן גלאצו ויסקונטי, ג'ובאני מריה. קדמה למבנה אכסדרה מרובעת מתקופת הרנסאנס. למבנה חזית בלתי גמורה משנת 1497, ויש המייחסים את אכסדרת הכניסה אליה לאדריכל ולצייר דונאטו ברמנטה. לאחר ועידת טרנטו ובמסגרת הקונטרה-רפורמציה, קידש ב-1578 הקרדינל קארלו בורומאו את המבנה כ"כנסייה חדשה".
כנסיית סן ברנרדינו (Chiesa di San Bernardino) - במקורה - כנסייה שנבנתה במאה ה-15 לכבוד סן ברנרדינו. הורחבה ושופצה באופן ניכר במהלך המאה ה-17, ועוצבה בסגנון הבארוק על ידי האדריכל פרנצ'סקו מריה ריקיני (Francesco Maria Richini).
גלריית תמונות

פיאצה מרקוני ובנין העירייה
נהר נוויליו די ברקוארדו העובר בעיר
חזית כנסיית הבזיליקה החדשה של סנטה מריה.
פיאצה קמילו גולג'י, על שם חתן פרס נובל לרפואה שגילה את תגליותיו החשובות במעבדת בית החולים המקומי.
הערות שוליים

| --- | --- |
בקרת זהויות :  NLI: 987007564692005171  BnF: cb14413753v (data)  GND: 4606162-9  LCCN: n85381405  MusicBrainz: 91adf88b-9531-4a30-927a-315c1057fc00  SUDOC: 116664606  VIAF: 133769225   WorldCat (עם VIAF): 133769225 
ערך זה הוא קצרמרבנושא איטליה. אתם מוזמנים לתרום לוויקיפדיה ו.
אברם דה סוואן

| --- | --- |

אברם דה סוואן, 2011
 לידה:  8 בינואר 1942 (בן 82) אמסטרדם, נציבות הרייך הולנד 
 מדינה:  ממלכת ארצות השפלה 
 השכלה:  אוניברסיטת אמסטרדם  אוניברסיטת ייל  אוניברסיטת קליפורניה בברקלי 
 מעסיק:  אוניברסיטת אמסטרדם 
 בן או בת זוג:  Ellen Ombre 
 פרסים והוקרה:  פרס פ. ק. הופט (2008)  Busken Huet award (1983) 
 deswaan.com
 
פרופ' אברם דה-סוואן
אברם דה סוואן (בהולנדית: Abram de Swaan;‏ 8 בינואר 1942, אמסטרדם) הוא פרופסור אמריטוס בחוג לסוציולוגיה באוניברסיטת אמסטרדם, סוציולוג, סופר ואיש הגות הולנדי ממוצא יהודי. דה סוואן הוא גם איש תקשורת; הוא עורך של כתבי עת מקצועיים, היה עורך של ביטאון סטודנטים, הוא פובליציסט והוא מרבה להתראיין בטלוויזיה. מאמריו הפובליציסטים קובצו לספר רב המכר Amerika in Termijnen[דרוש תעתוק] בשנת 1968.
קורות חיים

דה סוואן נולד והתחנך באמסטרדם שבהולנד. הוא קיבל תואר דוקטור מאוניברסיטת אמסטרדם במדעי המדינה בהצטיינות, ביוני 1966. משנת 1971 עד 1973 שימש כפרופסור חבר למדעי המדינה באוניברסיטת ארסמוס ברוטרדם, ומאז שנת 1973 הוא משמש כפרופסור באוניברסיטת אמסטרדם. בין השנים 1987–1997 היה הדיקן של הפקולטה למדעי החברה. הוא פרש מהוראה בשנת 2008.
דה סוואן הוא חבר בסנאט של המוסד האקדמי Centre d’études des relations internationals; École de science politique, Paris) -CERI )
פרסים ותוארי כבוד

עמית מחקר בכיר במכון פולברייט (Fulbright), ארצות הברית.
בשנת 2003 זכה בפרס הויזינחאלזינג (The Huizingalezing award) עבור ספרו "רצח והמדינה" (Moord en de staat).
בשנת 2006 מונה כאביר במסדר האריות של הולנד. (a Knight in the Order of the Lion).
במאי 2008 זכה בפרס לספרות P.C. Hooft prize עבור מכלול עבודותיו.
מספריו

אנגלית:
The Killing Compartments (2015)
World of words (Cambridge: Polity, 2001)
Human Society; An Introduction, Amsterdam, Bert Bakker, 1996.
Social Policy Beyond Borders; The Social Question in Transnational Perspective. Amsterdam: Amsterdam .P., 1994.
The Management of Normality; Critical Essays in Health and Welfare. London/New York: Routledge, 1990.
In Care of the State; State Formation and Collectiviza-tion of Health Care, Education and Welfare in Europe and America in the Modern Era. New York/Cambridge: Oxford U.P./Polity Press; 1988.
Coalition Theories and Cabinet Formations; A Study of Formal Theories of Coaliton Formation Applied to Nine European Parlia-ments after 1918 (With a preface by Anatol Rapaport). Amsterdam, New York, San Francisco: Elsevier/Jossey Bass, 1973.
הולנדית:
Blijven kijken; krantenstukken [Keep looking; newspaper columns] Amsterdam: Meulenhoff, Spring 1997.
De Mensenmaatschappij; een Inleiding[Human society; An introduction] Amsterdam: Bert Bakker, 1996.
Perron Nederland.(Platform the Netherlands; essays on culture, high and low, far and near). Amsterdam: Meulenhoff, 1991.
Zorg en de Staat. Amsterdam: Bert Bakker, 1989; Dutch translation of In care of the State.
Het lied van de kosmopoliet; krantestukken(The Cosmopolitan's Song). Amsterdam: Meulenhoff, March 1987.
Kwaliteit is klasse; Over de wording en werking van het culturele smaakverschil. (Quality is class; On the origins and functions of the cultural differences in taste) Amsterdam: Bert Bakker, 1985.
De Olympische hoogte; Amsterdam en de Olympische Spelen van 1992. (Olympian heights; Amsterdam and the Olympic Games of 1992) Amsterdam: Meulenhoff, 1985.
Het medisch regiem; Essay (The medical regimen). Amsterdam: Meulenhoff, 1984.
Halverwege de heilstaat; krantestukken (Halfway to the state of salvation, newspaper articles) Amsterdam: Meulenhoff, 1983.
De mens is de mens een zorg; Opstellen 1971-1981) (Man is a worry unto man; essays 1971-1981). Amsterdam: Meulenhoff, 1982, 4th ed. 1986.
(with others) Sociologie van de psychotherapie (2 vols.): I De opkomst van het psychotherapeutisch bedrijf; II Het spreekuur als opgave. (Sociology of psychotherapy; I: The rise of the psycho-therapy trade; II: The initial interview as a task) De Meern/Ant-werpen: Aula/Het Spectrum, 1979.
Contributions by de S. reprinted in English in The Management of Normality, 1990.
Een boterham met tevredenheid; Gesprekken met arbeiders. (And a pat on the back to boot; Conversations with factory workers) Amsterdam: Van Gennep, 1971.
Amerika in termijnen; een ademloos verslag uit de U.S.A. (America in installments, a breathless report from the USA). Amsterdam: Polak & Van Gennep, 1968.
הערות שוליים

↑  P.C. Hooftprijs voor Abram de Swaan, de Volkskrant, 15 dec 2007 (Retrieved on May 11, 2008)
| --- | --- |
בקרת זהויות :  NLI: 987007593647805171  BnF: cb12179912q (data)  CiNii: DA01627735  GND: 142617083  ICCU: MILV041510  ISNI: 0000 0000 8137 8937  LCCN: n79100785  LNB: 000035360  NDL: 001353210  NKC: xx0061673  NLG: 133423  NLK: KAC201514033  NTA: 069022372  SUDOC: 030370272  VIAF: 59126890   WorldCat (עם VIAF): 59126890
אדואר-אנרי אבריל

| --- | --- |

 לידה:  21 במאי 1849 אלג'יר, צרפת 
 פטירה:  28 ביולי 1928 (בגיל 79) רנסי, צרפת 
 שם לידה:  Édouard-Henri Avril 
 מקום לימודים:  בית הספר הלאומי הגבוה לאמנויות היפות 
 תחום יצירה:  ציור 
 יצירות ידועות:  דמותה של ונוס 
 פרסים והוקרה:  אביר בלגיון הכבוד (31 במאי 1871) 
 
אדואר-אנרי אבריל (בצרפתית: Édouard-Henri Avril;‏ 21 במאי 1849 – 28 ביולי 1928) היה צייר ופסל צרפתי. הוא נודע תחת שם העט פול אבריל (Paul Avril) בזכות ציוריו הפורנוגרפיים.
קורות חיים

אבריל נולד באלג'יר. אביו היה מפקד בלגיון הזרים של הצבא הצרפתי. כמו אביו גם אדואר-אנרי הפך לקצין ושירת ברגימנט ה-51 בחיל הרגלים ואף לחם במלחמת צרפת–פרוסיה בשנת 1870.
אבריל שימש כמאייר לספרים רבים בני זמנו, בהם שלמבו של גוסטב פלובר.
ZFS

ZFS היא מערכת קבצים המיוצרת על ידי חברת סאן מיקרוסיסטמס. ZFS מופעלת תחת מערכת ההפעלה Solaris. מערכת זו נתמכת במערכות הפעלה אחרות כמו לינוקס (שם היא רצה בסביבת המשתמש). ZFS ידועה ביכולתה לתמוך בקיבולת גבוהה, אינטגרציה של קונספטים מתחום ניהול הקבצים וניהול המחיצות (volumes), מבנה דיסק חדשני וניהול פשוט של מאגרי האחסון. ZFS היא פרויקט קוד פתוח והרישיון שלה הוא מסוג Common Development and Distribution License (CDDL)‎.
היסטוריה

ZFS תוכננה ויושמה על ידי צוות בסאן מיקרוסיסטמס בהובלתו של ג'ף בונוויק. היא הוכרזה ב-14 בספטמבר 2004. הקוד הפתוח שלה שולב במערכת ההפעלה סולאריס ב-31 באוקטובר 2005, והיא הופצה במסגרת build 27 של OpenSolaris ב-16 בנובמבר 2005. חברת סאן הכריזה על כך ש-ZFS שולבה בעדכון 6/06 של Solaris 10 ביוני 2006, כשנה לאחר הקמת קהילת OpenSolaris.
קיבולת

ZFS פועלת במבנה של 128 ביט. משמעות הדבר היא שמערכת זו יכולה לתמוך בפי 18 מיליארד מיליארד (18.4x1018) מאשר מערכת קבצים אחרת הפועלת ב-64 ביט. ZFS תוכננה שיהיו לה כל כך מעט מגבלות, כך שלמעשה יהיה קשה מאוד להגיע אליהן. מנהל הפרויקט, בונוויק, אמר ש"אכלוס מערכת קבצים בעלת מבנה של 128 ביט יהיה גדול מכל יכולת האחסון של מידע בכדור הארץ".
כמה דוגמאות תאורטיות למגבלות הקיבולת של ZFS:
248 - מספר הקבצים בכל מערכת הפעלה
264exabytes — מקסימום הגודל של מערכת הקבצים
264exabytes — מקסימום הגודל של כל קובץ
264exabytes — מקסימום הגודל של כל תכונה של קובץ או תיקייה
1023petabytes — מקסימום הגודל של כל zpool
256 — מקסימום התכונות לכל קובץ
256 — המספר המקסימלי של קבצים בתיקיה
264 — מספר ההתקנים בכל zpool
264 — מספר ה-zpools בכל מערכת
264 — מספר מערכות הקבצים בכל zpool
כדוגמה לגודלם של מספרים אלה, ניתן לומר שאם בכל שנייה ייווצרו 1,000 קבצים חדשים, ידרשו כמעט 9000 שנה להגיע למגבלת מספר הקבצים של המערכת.
מאגרי אחסון - Storage Pools

בשונה ממערכות קבצים מסורתיות אשר נשענות על התקן בודד ולכן נדרשות למנהל מחיצות (Volumes) על מנת להשתמש ביותר מאשר התקן אחד, ZFS בנויה על התקני אחסון וירטואליים הקרויים zpools. מאגר בנוי מהתקנים וירטואליים (vdevs), כל אחד מהם הוא התקן בסיסי (raw device), התקן RAID1 או קבוצה של RAID-Z שיש בה יותר מאשר שני התקנים. קיבולת האחסון של כל ה-vdevs לכל מערכת הקבצים ב- zpool. ניתן להגביל את סך כל השטח שמערכת הקבצים יכולה לתפוס (quota) ובכך להבטיח שחלק משטח הדיסק ישוריין לצורכי מערכת.
אבי שטיינר

אבי שטיינר (באנגלית: Abby Steiner; נולדה ב-24 בנובמבר 1999), היא אתלטית אמריקאית. אלופת עולם (יוג'ין 2022) בריצת שליחות 4x100 מטר ו-4x400 מטר. אלופת ארצות הברית ובעלת התוצאה השנייה בטיבה בעולם (2022) בריצת 200 מטר (21.77 שניות), שיאנית ארצות הברית ובעלת התוצאה השלישית בטיבה בכל הזמנים בריצת 200 מטר באולם (22.09 שניות).
ביוגרפיה

שטיינר גדלה בדבלין, אוהיו בתם של מולי ודייוויד ואחותם הצעירה של ריילי וג'ק שטיינר. היא לומדת מדע הבריאות באוניברסיטת קנטקי.
ביוגרפיה > 2021

באליפות המכללות באולם שנערכה בשנת 2021 זכתה במדליית זהב בריצת 200 מטר בתוצאה השנייה בטיבה בכל הזמנים בארצות הברית של 22.38 שניות.
בתחרות שנערכה באולם בלואיוויל, קנטקי ב-11 בדצמבר אותה שנה היא קבעה בריצת 300 מטר שיא מכללות חדש של 35.80 שניות, שיפור לשיא הוותיק בן ה-40 שנים של מרלין אוטי מג'מייקה (35.83 שניות).
ביוגרפיה > 2022 > שיאנית ארצות הברית באולם

בתחרות (SEC-SouthEastern Conference) שנערכה באולם בקולג' סטיישן, טקסס ב-26 בפברואר 2022 קבעה בריצת 200 מטר את התוצאה השנייה בטיבה בכל הזמנים ושיא ארצות הברית חדש של 22.09 שניות, שיפור לשיא הוותיק בן 26 השנים של גוון טורנס (22.33 שניות).
שבועיים לאחר מכן, באליפות המכללות באולם שנערכה ברמינגהאם, אלבמה ב-12 במרץ היא זכתה בשתי מדליות, זהב וכסף. מדליית זהב בפעם השנייה ברציפות במדליית זהב בריצת 200 מטר בשיא אליפות חדש של 22.16 שניות ומדליית כסף בריצת 60 מטר בתוצאה של 7.10 שניות.
בתחרות שנערכה בבאטון רוז', לואיזיאנה ב-9 באפריל אותה שנה היא קבעה בריצת 100 מטר שיא אישי ואת תוצאת השנה בעולם של 10.92 שניות ובריצת 200 מטר שיא אישי חדש של 22.38 שניות. שבועיים לאחר מכן, בתחרות שנערכה בקנטקי ב-22 באפריל היא קבעה בריצת 200 מטר שיא אישי חדש ואת התוצאה השנייה בטיבה בעולם של 22.05 שניות.
בתחרות מוקדמות לאליפות המכללות שנערכה ביוג'ין אורגון ב-9 ביוני אותה שנה היא קבעה בריצת 100 מטר שיא אישי חדש של 10.90 שניות ובריצת 200 מטר שיא אישי ושיא מכללות חדש של 22.02 שניות. יומיים לאחר מכן, באליפות המכללות שנערכה ביוג'ין ה-11 ביוני היא זכתה במדליית זהב בריצת 200 מטר בתוצאת השנה בעולם ובשיא מכללות חדש של 21.80 שניות. התוצאה מדרגת אותה במקום 21 בכל הזמנים.
ביוגרפיה > 2022 > אלופת ארצות הברית

באליפות ארצות הברית שנערכה ביוג'ין ב-26 ביוני זכתה במדליית זהב בריצת 200 מטר בשיא אישי חדש של 21.77 שניות, התוצאה השנייה בטיבה בעולם.
ביוגרפיה > 2022 > אלופת עולם

באליפות העולם שנערכה ביוג'ין היא זכתה בשתי מדליות זהב, בריצת 4x100 מטר ביחד עם מליסה ג'פרסון, ג'נה פרנדיני וטואנישה טרי בתוצאה של 41.14 שניות, לפני ג'מייקה (41.18 שניות) וגרמניה (42.03 שניות) ובריצת שליחות 4x400 מטר ביחד עם טליתה דיגס, בריטון וילסון, סידני מק'לוכלין בתוצאה של 3:17.79 דקות, לפני ג'מייקה (3:20.74 דקות) והממלכה המאוחדת (3:22.64 דקות). נוסף לכך, היא סיימה במקום חמישי בתוצאה של 22.26 שניות, בשלב חצי הגמר היא קבעה תוצאה של 22.15 שניות.
ביוגרפיה > 2023

בתחרות שנערכה באולם בפאייטוויל, ארקנסו ב-28 בינואר 2023 היא קבעה בריצת 400 מטר שיא אישי חדש של 50.59 שניות. שבועיים לאחר מכן, בתחרות שנערכה באולם בניו יורק ב-11 בפברואר היא קבעה בריצת 300 מטר שיא ארצות הברית חדש של 35.54 שניות, התוצאה השלישית בטיבה בכל הזמנים.
שיאים אישיים > אצטדיון

ריצת 100 מטר: 10.90 שניות (2022)
ריצת 200 מטר: 21.77 שניות (2022), שיא מכללות